text: Jan Trøjborg vil have de ældre til at betale for rengøring
  14 marts 2010 kl. 07.39
  Når hjemmehjælperen svinger støvsuger og gulvskrubbe hos pensionister, bør fru Jensen og hr. Hansen selv betale for de rene gulve.
  Det mener Horsens' borgmester Jan Trøjborg (S), der i den kommende uge vælges som ny formand for kommunernes forening, KL.
  - Vi får flere og flere ældre, men har ikke mulighed for at hente flere indtægter over skatten. Derfor bør vi se på mulighederne for at øge brugerbetalingen, siger Jan Trøjborg til Morgenavisen Jyllands-Posten.
  Men det bliver slet ikke nødvendigt at spare, mener Venstres gruppeformand, Kristian Jensen.
  -Borgmestrene skal bare droppe den mentale Berlinmur og lade sig inspirere af gode ideer fra andre kommuner, siger Kristian Jensen, der blankt afviser øget brugerbetaling.Det samme gør SF og Socialdemokratiet.
  